BANPU โบรกแนะซื้อเป้า 13.20 บาท เก็งงบ Q3 สวย พ่วงลุ้น Q4 โตต่อ รับไฮซีซั่น!
BANPU โบรกแนะซื้อเป้า 13.20 บาท เก็งงบไตรมาส 3/65 สวย รับราคาถ่านหินพุ่ง พ่วงลุ้นไตรมาส 4 โตต่อ รับไฮซีซั่น จับตาดันกำไรปีนี้แตะ 4.13 หมื่นลบ. โตทะลักกว่า 2 เท่าตัว
BANPU โบรกแนะซื้อเป้า 13.20 บาท เก็งงบไตรมาส 3/65 สวย รับราคาถ่านหินพุ่ง พ่วงลุ้นไตรมาส 4 โตต่อ รับไฮซีซั่น จับตาดันกำไรปีนี้แตะ 4.13 หมื่นลบ. โตทะลักกว่า 2 เท่าตัว
2 พ.ย. 2565

บล.ดาโอ ระบุในบทวิเคราะห์วันนี้ (2 พ.ย.65) ว่า บริษัท บ้านปู จำกัด (มหาชน) หรือ BANPU โดยเก็งงบไตรมาส 3/2565 โตเด่น 228% เทียบช่วงเดียวกันของปีก่อน และลดลง 10% เทียบไตรมาสก่อนหน้าที่ 1.15 หมื่น ล้านบาท หนุนด้วยราคาขายถ่านหินเฉลี่ยที่ 209 เหรียญ/ตัน ทรงตัวสูง จากภาวะอุปทานที่ตึงตัว เช่นเดียวกับราคาก๊าซธรรมชาติ
ส่วนไตรมาส 4/2565 คือ Peak Season ของการใช้พลังงานในฤดูหนาวของยุโรปท่ามกลางภาวะขาดแคลนพลังงานจากนโยบายกีดกันทางค้าของรัสเซียรวมถึงปัญหาท่อส่งทำให้ราคาก๊าซทรงตัวสูงและจะหนุนผลประกอบการของ BANPU ต่อในช่วงปลายปี โดยประเมินกำไรสุทธิปี 2565 ที่ 4.13 หมื่นล้านบาท เติบโต 235% เทียบช่วงเดียวกันของปีก่อน และปี 2566 อยู่ที่ 3.1 หมื่นล้านบาท ลดลง 37% เทียบช่วงเดียวกันของปีก่อนตามลำดับ